ngiyoxosha zonke izisebenzi ezimbi endlini yami, futhi ngaphakathi endlini yami ngiyokwenza zonke izisebenzi ezithembekile zifakazele amadodana ami angamazibulo; lolu wuhlelo lwami futhi yindlela engisebenza ngayo. lapho izisebenzi ezimbi zifakazela amadodana ami kunuka njengabafile futhi ngiyakwenyanya. lapho izisebenzi ezithembekile zifakazela amadodana ami kunokuzimisela futhi kuqotho, futhi kwamukelekile kimi. ngakho, noma ngubani ongazimisele ukufakazela amadodana ami, makasuke lapha khona manje! ngeke ngimphoqe. uma ngikucela ukuba uhambe khona--ke kufanele uhambe! bheka ukuthi imiphumela injani kuwe nokuthi yini ekulindele, futhi labo abenza umsebenzi baqonda ukwedlula wonke omunye umuntu. ukwahlulela kwami, ulaka lwami, iziqalekiso zami, ukushisa kwami nentukuthelo yami ehangulayo noma nini izokwehlela noma ngubani ongedelelayo. isandla sami asikhombisi sihe kumuntu; kungakhathaleki ukuthi ubethembeke kanjani ngaphambili lowo owenza umsebenzi, uma edelela amadodana ami namuhla khona--ke ngizombhubhisa ngokushesha futhi ngeke ngimgcine phambi kwami. kulokhu umuntu uyasibona isandla sami esingenasihe. ngoba abantu abangazi futhi izimvelo zabo ziyangedelela, ngisho labo abethembekile bakwenzela injabulo yabo. kodwa uma kwenzeka okuthile okubalethela usizi, izinhliziyo zabo ziyaguquka ngokushesha bese befuna ukuqhela eceleni kwami. le yimvelo kasathane. akufanele nibe nemibono, nikholwe ukuthi nethembekile! uma kungekho lutho ozoluzuza, lo mhlambi wezilwane awukwazi nhlobo ukwethembeka kimi. ukuba angimemezelanga izinqumo zami zokuphatha, ngabe kade naqhela. manje nididekile, anizimisele ukungenzela umsebenzi kodwa anizimisele ukushaywa niwiswe yisandla sami. ukuba angimemezelanga ukuthi izinhlekelele ezinkulu ziyokwehlela noma ngubani ongidelelayo noma nini, ngabe kade naqhela. inggabe angazi ukuthi abantu bangaba nemiqondo emincane kangakanani? abantu abaningi manje baphethe ithemba elincane, kodwa lapho lelo themba liphenduka liba yindumalo abazimiseli ukuqhubekela phambili futhi bafuna ukuphindela emuva. ngishilo ngaphambili ukuthi angigcini muntu ngokumphoqa lapha, ngiyacophelela ukucabanga imiphumela iyoba njani kuwe, futhi lokhu kuyiqiniso, angikwesabisi. akekho ongaqonda imvelo yomuntu ngaphandle kwami, futhi bonke bacabanga ukuthi bethembekile kimi, bengazi ukuthi ukwethembeka kwabo akumsulwa. lokhu kungcola kuyochithakalisa abantu ngoba bayicebo likadrako omkhulu obomvu. wabekwa obala yimi kudala; ngingunkulunkulu onamandla onke, bengingahlulwa ukuqonda into esobala kangaka? ngikwazi ukungena egazini lakho nasenyameni yakho ukuze ngibone izinhloso zakho. akulukhuni kimi ukuqonda imvelo yomuntu, kodwa abantu bayazama ukuba yizihlakaniphi, becabanga ukuthi akukho muntu ngaphandle kwabo owazi izinhloso zabo. ingabe abazi ukuthi unkulunkulu onamandla onke ukhona ngaphakathi kwezulu nomhlaba nakuzo zonke izinto?